На основу члана 108. став 2. и 3. Статута Општине Димитровград („Службени лист оптине Димитровград” бр.6/19), и члана 26. Одлуке о јавним расправама („Службени лист оптине Димитровград” бр.16/19), Општинско веће општине Димитровград упућује

**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

Нацрт Локалног акционог плана за родну равноправност у општини Димитровград 2025 - 2027, даје се на Јавну расправу од 25.04.2025. године до 12.05.2025. године.

Позивају се грађани, удружења, стручна и остала јавност да учествују у јавној расправи о Нацрту Локалног акционог плана за родну равноправност у општини Димитровград 2025 – 2027.

Предлози, примедбе, сугестије грађана и осталих учесника у јавној расправи могу се доставити путем електронске поште на адресу opstinskovece@dimitrovgrad.rs или поштом на адресу: Балканска 2, 18320 Димитровград, Србија или личном доставом на писарници Општине Димитровград – са напоменом на коверти: „За јавну расправу о Нацрту Локалног акционог плана за родну равноправност у општини Димитровград 2025 – 2027”, најкасније до 12.05.2025. године до 12,00 часова.

По окончању јавне расправе општина Димитровград ће анализирати све предлоге, примедбе и сугестије учесника у јавној расправи и на основу тога сачинити Извештај о спроведеној јавној расправи о Нацрту ЛАП-а, који ће бити објављен на интернет страници Општине Димитровград у року од 15 дана од окончања јавне расправе.

Уз овај позив, прилажу се следећи документи:

* Закључак о спровођењу јавне расправе о нацрту Локалног акционог плана за родну равноправност у општини Димитровград 2025 - 2027, бр. 06-89/2025-15/64-2 од 23.04.2025. године
* Програм јавне расправе о нацрту Локалног акционог плана за родну равноправност у општини Димитровград 2025 - 2027
* Нацрт Локалног акционог плана за родну равноправност у општини Димитровград 2025 - 2027

Број: 06-89/2025-15/64-2

У општини Димитровград, дана 23.04.2025. године

 ОПШТИНСКО ВЕЋЕ ОПШТИНЕ ДИМИТРОВГРАД

секретар ОВ-а ПРЕДСЕДНИК

дипл.прав. Маја Димитров Владица Димитров